വെബിനാര് ഇന്ന് തിരുവനന്തപുരം:സിവില് എന്ജിനിയറിംഗ് കോച്ചിംഗ് സെന്ററായ സിവിലിയന്സിന്റെ ഇലക്ട്രിക്കല് വിഭാഗമായ സെന്റര് സി, സ്വദേശി ശാസ്ത്ര പ്രസ്ഥാനം എന്നിവരുടെ ആഭിമുഖ്യത്തില് എല്ലാ മാസവും നടത്തുന്ന എന്ജിനിയര്മാര്ക്കുള്ള സൗജന്യ വെബിനാര് സീരീസിലെ നാലാമത് വെബിനാര് ഇന്ന് വൈകിട്ട് 7ന് നടക്കും. മന്ത്രി ആന്റണി രാജു ഉദ്ഘാടനം ചെയ്യുന്ന വെബിനാറില് എനര്ജി മാനേജ്മെന്റ് സെന്റര് ഡയറക്ടര് ആര്. ഹരികുമാര് മുഖ്യപ്രഭാഷണം നടത്തും. ഐ.എസ്.ആര്.ഒ മുന് ശാസ്ത്രഞ്ജന് വിജയന് നന്ദലന് ഇലക്ട്രിക് വാഹനങ്ങളുടെ ടെക്നോളജിയും ഭാവി സാദ്ധ്യതകളും എന്ന വിഷയത്തെപ്പറ്റി സംസാരിക്കും. ഇന്ത്യന് കോണ്ക്രീറ്റ് ഇന്സ്റ്റിറ്റ്യൂട്ട്, എനര്ജി കണ്സര്വേഷന് സൊസൈറ്റി, കേരള സെല്ഫ് ഫിനാന്സിംഗ് എന്ജിനിയറിംഗ് കോളേജ് മാനേജ്മെന്റ്സ് അസോസിയേഷന്, ഇന്ത്യന് സൊസൈറ്റി ഫോര് ടെക്നിക്കല് എഡ്യൂക്കേഷന്, കെ.എസ്.ഇ.ബി., എന്ജിനിയേഴ്സ് അസോസിയേഷന്, സൊസൈറ്റി ഒഫ് എനര്ജി എന്ജിനിയേഴ്സ് ആന്ഡ് മാനേജേഴ്സ് എന്നീ സംഘടനകളുമായി ചേര്ന്നാണ് വെബിനാര് സംഘടിപ്പിക്കുന്നത്. Centree C Electrical എന്ന യൂ ട്യൂബ് ചാനല് വഴി ഈ സൗജന്യ വെബിനാറില് പങ്കെടുക്കാം.